心理物理學係心理學嘅一個子領域，專門研究刺激嘅物理性質（例如係光嘅強度同聲嘅頻率呀噉）會點樣影響呢啲刺激所造成嘅感受同體驗，心理物理學研究方法會要求受試者對刺激嘅物理性質作出判斷，並且睇嚇呢啲判斷會受到乜嘢因素影響，心理物理學上嘅實驗會做一啲操控，再睇嚇呢啲操控會點樣影響受試者（例如）判斷兩個色水（又或者兩個聲）係咪相同，靠噉嚟窺探感知方面嘅現象。